**Обосновка**

**към заявление за цени на електрическата енергия от**

**„ЕВН България Електроснабдяване“ ЕАД  
в качеството му на краен снабдител (ЕВН ЕС-КС)**

**Ценови период с начало от 01.07.2024 г.**

1. **Основание за изготвяне**

Подготвеното заявление от ЕВН ЕС – КС и настоящата обосновка е в съответствие със Закона за енергетиката („ЗЕ“) и Наредба № 1 от 14.03.2017 г. за регулиране на цените на електрическата енергия („Наредба № 1“), издадена от председателя на Комисията за енергийно и водно регулиране, като са взети предвид и предложените изменения в Наредба № 1.

1. **Цел**

Основна цел на заявлението е да обоснове прогнозните цени на електрическа енергия за битови клиенти за ценови период от 01.07.2024 г. до 30.06.2025 г.

1. **Метод на регулиране**

Във връзка с измененията на Закона за енергетиката, обн. ДВ, бр. 96 от 2023 г. и предложените изменения на Наредба № 1:

* Комисията определя компонента от регулираната цена на крайния снабдител във връзка със снабдяването с електрическа енергия на битови крайни клиенти (Чл. 30а., ал.1 от ЗЕ)
* Регулираната цена на крайните снабдители на електрическа енергия е сумата от постигнатата средно претеглена цена на пазарен сегмент ден напред, относима към съответния краен снабдител за съответния месец, и компонентата по ал. 1 (Чл. 30а., ал.2 от ЗЕ)
* Битовият краен клиент заплаща цена, представляваща сума от базовата стойност по чл. 21, ал. 1, т. 8 в, определена за съответното количество потребена електрическа енергия, и компонентата по ал. 1 (Чл. 30 а., ал. 3 от ЗЕ)

Съгласно ЗЕ при изпълнение на правомощията се по ценово регулиране, комисията се ръководи от множество принципи, в това число „цените да осигуряват икономически обоснована норма на възвръщаемост на капитала“ (чл.31, ал. 4 от ЗЕ).

Съгласно действащата Наредба 1 "Необходими годишни приходи за дейностите обществена доставка и крайно снабдяване" са икономически обоснованите разходи и възвръщаемост, необходими на енергийното предприятие за предоставяне на услугата по лицензията с определено качество” (Допълнителна разпоредба пар.1 т.5)

За изчисление на прогнозните необходими приходи за дейността „снабдяване с електрическа енергия“, дружеството е приложило следната формула:

НП = Е \* (Цср + Цзо + Кд),

където:

НП са необходимите годишни приходи, лв.;

Е – прогнозно количество електрическа енергия за крайни битови клиенти на Крайния снабдител, MWh;

Цср – прогнозна годишна пазарна цена за покупка на електрическата енергия, лв./MWh;

Цзо – цената за "задължения към обществото", лв./MWh;

Кд – компонентата за дейността "снабдяване с електрическа енергия“ от краен снабдител, лв./MWh, която се състои от три елемента:

a. Кр – Компонента за Икономически обосновани разходи за дейността „снабдяване с електрическа енергия“;

b. Кв - Компонента за Възвръщаемост за дейността „снабдяване с електрическа енергия“;

c. Кб - Компонента за Икономически обосновани разходи за балансиране

1. **Структура на заявлението**
2. Детайлна обосновка на всички ценообразуващи параметри
3. Калкулация на необходими приходи
4. Калкулация на цени
5. Обръщане на внимание на необходимостта от търсене на начини за разрешаване на ликвидните проблеми на дружеството след промяна на модела на покупка на електрическа енергия от 01.07.2024 г.
6. Приложение А – Таблици съгласно Минималните изисквания на КЕВР към заявлението за цени
7. **Детайлна обосновка на всички ценообразуващи параметри**

Параметрите за ценообразуване са калкулирани в съответствие с измененията на Закона за енергетиката и предложените промени в Наредба № 1. Дружеството е взело предвид и получените от КЕВР с писмо изх. № Е-13-49-7/18.03.2024 г. указания във връзка с предоставяне на ценово заявление за периода 01.07.2024 г. - 30.06.2025 г. :

1. Прогнозни количества електрическа енергия за крайни битови клиенти на крайния снабдител за периода 01.07.2024 г. – 30.06.2025 г.
2. Прогнозни разходи за закупуване на електрическа енергия с цел покриване на потреблението
3. Компонента от цената за дейността „снабдяване с електрическа енергия“ от краен снабдител

Дружеството счита, че за да е налице прозрачност и да се осигури покриване на разходите на дружеството е необходимо компонентата да се състои от три елемента, всеки от които се обосновава поотделно :

* 1. Кр - Компонента за Икономически обосновани разходи за дейността „снабдяване с електрическа енергия“;
  2. Кв - Компонента за Възвръщаемост за дейността „снабдяване с електрическа енергия“;
  3. Кб - Компонента за Икономически обосновани разходи за балансиране

1. **Прогнозни количества електрическа енергия за крайни битови клиенти на Крайния снабдител за периода 01.07.2024 г. – 30.06.2025 г.**

Анализът за последните 5 години показва, че потреблението при битовите клиенти в краткосрочен план се влияе най-чувствително от промените в метеорологичните условия, като изменението на средната месечна температура влияе обратно пропорционално през зимните месеци поради използването на ел. енергия за отопление и право пропорционално през летните месеци във връзка с повишената консумация с цел охлаждане.

|  |  |
| --- | --- |
|  | хил. кВтч |
| **Показатели** | **01.01.2023 г. – 31.12.2023 г.** |
| 1.Електрическа енергия за битови клиенти  измерена с две скали   в т.ч. | x xxx xxx |
| - Дневна | x xxx xxx |
| - Нощна | x xxx xxx |
| 2.Електрическа енергия за битови клиенти  измерена с една скала | xxx xxx |
| **3.Електрическа енергия за битови клиенти - общо (1+2)** | **x xxx xxx** |

Отчетени количества закупена и продадена електрическа енергия за   
клиенти на Крайния снабдител за базисната 2023 г.:

Прогнозните количества електрическа енергия за продажба на клиенти на Крайния снабдител за периода 01.07.2024 г. – 30.06.2025 г. са изготвени на база нормални метеорологични условия получени въз основа на средни данни за региона.

Друг фактор, отчетен при изготвянето на прогнозата, е енергийната ефективност, която през последните години оказва все по-значително влияние на консумацията на електрическа енергия. Ускорено се изграждат и фотоволтаични централи за собствено потребление.

|  |  |
| --- | --- |
|  | хил. кВтч |
| **Показатели** | **01.07.2024 г. – 30.06.2025 г.** |
| 1.Електрическа енергия за битови клиенти  измерена с две скали   в т.ч. | x xxx xxx |
| - Дневна | x xxx xxx |
| - Нощна | x xxx xxx |
| 2.Електрическа енергия за битови клиенти  измерена с една скала | xxx xxx |
| **3.Електрическа енергия за битови клиенти - общо (1+2)** | **x xxx xxx** |

През базисната година много малка част (под x,x%) от битовите клиенти са предпочели доставчик на свободно договорени цени.

Предвид гореизложеното за прогнозната година е заложено дружеството да   
продаде електрическа енергия до крайни битови клиенти на лицензионната си територия в   
размер на **x xxx xxx МВтч.**

1. **Прогнозни разходи за закупуване на електрическа енергия с цел покриване на потреблението**

**B.1. Прогнозна пазарна цена за покупка на електрическа енергия за дейността „снабдяване с електрическа енергия“**

Във връзка с промените по проекта за изменение и допълнение на Наредба № 1, изпълнявайки целите за синхронизиране на последните изменения на ЗЕ, обн. ДВ, бр.96 от 2023 г., се променя и модела на функциониране на пазара на електрическата енергия за битовите крайни клиенти.

Считано от 01.07.2024 г., според новата регулаторна рамка, крайните снабдители ще купуват електрическа енергия за битовите клиенти по свободно договорени цени (от БНЕБ), но ще продължат да продават електрическа енергия на тези клиенти по регулирани цени.

Към момента на изготвяне на ценовото заявление дружеството не е получило изрични указания от КЕВР какъв подход да следва при определяне на прогнозната пазарна цена на електрическата енергия за следващия ценови период 01.07.2024 г. - 30.06.2025 г.

За определяне на прогнозна пазарна цена за покупка на електрическа енергия за дейността „снабдяване с електрическа енергия“ дружеството е следвало подхода приложен от Регулатора в ценово решение Ц-14/01.07.2023 г., за определяне на прогнозна пазарна цена на електрическа енергия за технологични разходи за операторите на електроразпределителни мрежи.

Дружеството първо е определило прогнозната годишна пазарна цена на електрическа енергия за базов товар за следващата ценова година 01.07.2024 г. – 30.06.2025г. За целта са използвани търгуваните на Европейската енергийна борса (ЕЕХ) фючърси за България към ден на търговия 15.03.2024 г. При липса на котировки за България са взети предвид продукти за Унгария, като е използвана съответната девиация. Годишните и тримесечни цени за следващата ценова година са преобразувани към месечни прилагайки сезонни коефициенти, които са калкулирани за аналогични продукти в България.

Въз основа на извършения анализ и при отчитане на горните аргументи, прогнозната годишна пазарна цена за базов товар за периода 01.07.2024 г. – 30.06.2025 г. е определена в размер на **xxx,xx лв./MWh**.

За определяне на среднопретеглена покупна цена за електрическа енергия за дейността краен снабдител са използвани исторически данни за почасови товари за 2023 г. за потреблението на битовите клиенти на дружеството.

Извършена е симулация на база на почасовите стойности на товарите за битови клиенти, въз основа на която е определен коефициент за дейността краен снабдител в размер на **x,xxxxx** спрямо прогнозна средна цена на базов товар

Въз основа на тези данни е калкулирана прогнозната годишна покупна цена на електрическа енергия за дейността „снабдяване с електрическа енергия“ в размер на **xxx,xx лв. /MWh**.

**B.2.** **Прогнозни разходи за закупуване на електрическа енергия с цел покриване на потреблението**

Прогнозни разходи за закупуване на електрическа енергия се изчисляват по следната формула:

РЕ = Е \* Цср,

където:

РЕ са прогнозни разходи за закупуване на електрическа енергия, лв.;

Е – прогнозно количество електрическа енергия за крайни битови клиенти на Крайния снабдител, MWh;

Цср – прогнозна годишна пазарна цена за покупка на електрическата енергия, лв./MWh;

Като се вземат предвид определените в т. А Прогнозни количества електрическа енергия за крайни битови клиенти в размер на **x xxx xxx МВтч**. и определената в т. B.1. Прогнозна годишна покупна цена на електрическа енергия за дейността „снабдяване с електрическа енергия“ **xxx,xx лв./MWh** и при прилагане на така описаната формула се калкулират прогнозните разходи за закупуване на електрическа енергия в размер на **xxx xxx хил. лв.**

1. **Компонента от цената за дейността „снабдяване с електрическа енергия“ от краен снабдител (компонента за дейността краен снабдител)**

Съгласно последните промени в ЗЕ, а именно чл.30а в сила от 01.07.2024 г., Комисията определя компонента от регулираната цена на крайния снабдител във връзка със снабдяването с електрическа енергия на битови крайни клиенти.

В допълнение на това съгласно чл.37г. от предложението за промяна в Наредба №1 компонентата за дейността краен снабдител се определя в размер на до 7 на сто от определената със закона за държавния бюджет за съответната година и/или програма, приета от Министерския съвет, базова стойност на електрическа енергия за 1 MWh, която битовите клиенти следва да заплащат за съответния период, а ако няма определена такава базова стойност – основата за определяне на компонентата е прогнозната цена по чл. 37 в. От друга страна е определена горна граница на компонентата, която не може да надвишава компонентата, определена за предходния ценови период, индексирана с инфлационен индекс за предходната календарна година въз основа на данни от Националния статистически институт („НСИ“).

Предвид алтернативата, дадена от чл. 37 г, за прилагане на механизми, които изглеждат взаимно заменими и фактът, че прилагането им зависи изцяло от преценката на КЕВР остава под въпрос доколко този подход не противоречи на принципът, съдържащ се в чл. 31, т. 1 ЗЕ, според който цените следва да са основани на обективни критерии и определени по прозрачен начин. И в двата случая остава нясно дали размерът на компонентата при така заложеният праг от 7 на сто ще е достатъчен да гарантира ежедневните плащания, които крайните снабдители ще трябва да извършват към „Българска независима енергийна борса“ ЕАД („БНЕБ“) за необходимата им електрическа енергия, както и допълнителните разходи за обезпечаване на тези плащания, отделно – не без значение са и постоянно повишаващите се разходи за балансиране. Това поставя под съмнение дали определените цени ще съответстват на задължението на КЕВР осигури чрез цените да се възстановяват икономически обоснованите разходи за дейността енергийните предприятия съгласно чл. 31, т. 2З Е и още повече цените да осигуряват икономически обоснована норма на възвръщаемост на капитала съгласно чл. 31, т. 4 от ЗЕ.

Изменението на компонентата за дейността във връзка със „снабдяването с електрическа енергия“ на битовите крайни клиенти да се ограничава до размера на индекса на инфлацията, определен от НСИ е напълно нелогично, тъй като:

* основната отговорност на държавата е да се гарантира устойчивост и конкурентност на пазара и непрекъснатост на доставките на електрическа енергия, което би било невъзможно, ако не е въведен механизъм, който да осигурява ликвидност за крайните снабдители
* индексирането на компонентата с индекса на повишаване на цените, определен от НСИ за преходната календарна година, противоречи на чл. 37г, ал. 2, според който в компонентата се включват икономически обоснованите разходи и възвращаемост за дейността.

Според предвижданите промени с проекта за изменение и допълнение на Наредба № 1 за регулиране на цените на електрическата енергия, в компонентата се включват разходите за оперативни нужди и възвращаемост, като и разходите за балансиране. От това следва, че не е логично и правилно компонентата да се изменя съобразно индекса на инфлация, определен от НСИ, защото разходите за балансиране по никакъв начин не се влияят от инфлацията за предходната година и не следва тяхното изменение да се обвързва и още повече да се ограничава до инфлационния индекс.

Определяне на компонентата на база на оперативните разходи, разходи за балансиране и възвръщаемост на дейността, от една страна или стойността на индекса на инфлация от друга, се изключват взаимно и не са добър пример за устойчиво ценово регулиране.

Въз основа на всичко изложено дотук в ценовото заявление на дружеството компонентата за дейността краен снабдител (Кд) е формирана въз основа на трите елемента, които дружествата счита че трябва да участват при калкулирането й, а именно:

a. Кр - Компонента за Икономически обосновани разходи за дейността „снабдяване с електрическа енергия“;

b. Кв - Компонента за Възвръщаемост за дейността „снабдяване с електрическа енергия“;

c. Кб - Компонента за Икономически обосновани разходи за балансиране

Компонентата за дейността краен снабдител се формира по следната формула

Кд = Кр + Кв + Кб

**C.1 Компонента за икономически обосновани** **оперативни разходи за дейността краен снабдител**

Оперативните разходите на Дружеството за 2024 г. са планирани на база отчетни данни за 2023 г., като са взети предвид факторите, влияещи върху тяхното бъдещо развитие - очаквано развитие на макроикономическата рамка, развитието на човешките ресурси, развитието на процесите за подобряване на сигурността и качеството на извършваните дейности и обслужването на потребителите.

Отчетните разходи за 2023 г. са взети от счетоводната система на дружеството, където е създадена подходяща организация за счетоводно отчитане на разходите и отразяване им по съответните лицензии и дейности, които ги предизвикват по изискванията на чл. 37 от ЗЕ и Наредба № 1.

Важно е да се отбележи, че обект на анализа са единствено и само оперативните разходи за дейността краен снабдител като всички разходи свързани с други регулирани и нерегулирани дейности и съответстващите им приходи са изключени.

Приложеният подход за определяне на оперативните разходи на база на реално извършените и реално алокираните по съответните направления и дейности позволява много точно да се определят необходимите разходи по конкретните дейности за новия ценови период, както и дава възможност на Регулатора детайлно да провери извършените разходи през предходните години и да прецени необходимостта от извършването на тези разходи за новия период.

За калкулиране на разходите за дейността краен снабдител, дружеството е използвало за база отчетните разходи за 2023 г., като ги е индексирало със средногодишната инфлация за периода януари - декември 2023 г. спрямо периода януари - декември 2022 г. по данни от НСИ

Промените в ЗЕ и предложенията за промени в Наредба № 1, ще предизвикат допълнителни разходи за крайните снабдители, свързани с покупката на електрическа енергия за битовите клиенти по свободно договорени цени от БНЕБ.

В допълнение на това, процесът по предоставяне на компенсации, по начина както е в момента при небитовите клиенти, е изключително тежък и предполага сериозно увеличаване на административния капацитет, забавяне във фактурирането и значителна промяна в билинг и счетоводните системи на крайния снабдител, което ще предизвика разходи за крайния снабдител.

От друга страна е необходимо да се осигури информираност на битовите клиенти за предстоящите промени, както и в още по-голяма степен след промените от 01.07.2024 г., което ще ангажира допълнителни средства и капацитет за разяснителни кампании към клиентите.

По-долу е изложена конкретна обосновка на допълнителните разходи, свързани с покупка на електрическа енергия от БНЕБ:

* Такси за покупка на електрическа енергия за нуждите на битовите клиенти от организиран борсов пазар за периода 01.07.2024 г. - 30.06.2025 г.

Към момента, „ЕВН България Електроснабдяване” ЕАД (ЕВН ЕС), в качеството му на Краен снабдител на електрическа енергия покрива нуждите на клиентите, закупувайки ги от „Национална електрическа компания“ ЕАД (НЕК) на цени определяни ежегодно от КЕВР, съгласно Наредба №1.

Съгласно промените в ЗЕ от (ред. ДВ бр.86, 13.10.2023 г.), с изменение на чл. 92, т.1 (ред. ДВ бр.86) в сила от 01.07.2024 г. НЕК вече няма да има функция на обществен доставчик, съответно КЕВР няма да определя регулирани цени, по които крайните снабдители купуват електрическа енергия и крайните снабдители ще трябва да осигуряват необходимите за битови клиенти количества ел. енергия по свободно договорени цени на организиран борсов пазар (ЗЕ, чл.100, ал. 4, вр. ал.1).

Във тази връзка през м. май 2024 г. ЕВН ЕС ще предприеме действия да се регистрира на различните сегменти на „Българската независима енергийна борса“ ЕАД (БНЕБ).

Съгласно чл. 7 от Правилата за работа на организиран борсов пазар (ПРОБПЕЕ), БНЕБ определя приложими цени към дейността на борсовия пазар, които оповестява в Тарифа за таксите на БНЕБ, публикувана на интернет страницата на оператора. Търговските участници и всички дружества в договорни отношения с БНЕБ, към които са относими, са длъжни да заплащат приложимите цени, определени в Тарифа за таксите на БНЕБ.

Към 19.03.2024 г., съгласно действащите тарифи и такси на БНЕБ, ЕВН ЕС трябва да заплати следната сума, за да може да осигурява електрическа енергия на битовите клиенти от 01.07.2024 г. до 30.06.2025 г.: **xxx xxx xxx лв.**

Подробна разбивка на сумата, представена в детайли:

1. Годишна такса сегмент Ден напред /BGN: **xx xxx BGN**
   1. xx xxx BGN - ½ такса за периода 01.07 - 31.12.2024 г., дължими при регистрацията
   2. xx xxx BGN – цялата такса за 2025 г. е дължима към 31.01.2025 г.
2. Две допълнителни портфолиа за 1 година /BGN: **x xxx BGN –** съгласно чл. 46 и чл. 92 от ПРОБПЕЕ
   1. x xxx BGN - ½ такса за периода 01.07 - 31.12.2024, дължими при регистрацията
   2. x xxx BGN - цялата такса за 2025 г. е дължима към 31.01.2025 г.
3. Годишна такса публикуване на вътрешна информация / BGN – **xxx BGN -** съгласно чл. 295 от ПРОБПЕЕ; ИНСТРУКЦИЯ № 7 „ПУБЛИКУВАНЕ НА ВЪТРЕШНА ИНФОРМАЦИЯ НА ИНТЕРНЕТ СТРАНИЦАТА НА БНЕБ ЕАД“
   1. xxx BGN - ½ такса за периода 01.07 - 31.12.2024 г., дължими при регистрацията
   2. xxx BGN - цялата такса за 2025 г. е дължима към 31.01.2025 г.
4. Такса оборот и сетълмент по Тарифа 1 за сегмент Ден Напред / BGN – **xxx xxx BGN**
   1. (при годишно количество енергия x xxx xxx MWh \* x.xx BGN, дължими ежедневно)
5. Месечна такса докладване по REMIT 500 BGN при годишен търгуван обем > 600 GWh / за 12 месеца – **x xxx BGN** (фактурира се на месечна база) – съгласно чл. 12 от ПРОБПЕЕ
6. Минимално обезпечение – **xx xxx BGN** (дължими при регистрацията) – съгласно чл. 223 и чл. 224 от ПРОБПЕЕ
7. Такса обучение за два пазарни сегмента – ще се обучават 2 служители от ЕВН Център за услуги ЕООД – **x xxx BGN** (x\*xxx BGN, дължими 03.2024)
8. \*\*\*Посочените суми са без ДДС.

В допълнение на таксите, за да е сигурно, че необходимите количества могат да бъдат закупени, чл. 227 и чл. 228 от ПРОБППЕЕ; ИНСТРУКЦИЯ № 8 „ПРОВЕРКА НА ЛИМИТИ ЗА ТЪРГОВИЯ“, ЕВН ЕС трябва да поддържа Обезпечение за лимит за търговия в полза на БНЕБ в размер на:

* Летен сезон – xx xxx xxx - xx xxx xxx BGN
* Зимен сезон – xx xxx xxx - xxx xxx xxx BGN,

което е изчислено съгласно ИНСТРУКЦИЯ № 8 „ПРОВЕРКА НА ЛИМИТИ ЗА ТЪРГОВИЯ“ към ПРОБПЕЕ на БНЕБ.

Както е видно сумите за необходимите обезпечения са значителни и поддържането им ще предизвика допълнителни разходи за гаранционни обезпечения към обслужващите банки на дружеството, както и капацитет за осигуряване на този капацитет и подписване на съответните договори с банките.

Съгласно направена от дружеството калкулация прогнозните разходи за осигуряване на необходимите банкови гаранции към борсата възлизат на **xxx хил. лв**.

Във връзка с дейностите свързани със закупуване на ел. енергия от борсата ще е необходим допълнителен капацитет, свързан със заявки (няколко на ден) към БНЕБ на сегмент в рамките на деня за покупка – консумация бит, администриране на договори с БНЕБ, планиране и стратегия за покупка на бит.

# B.1.1. Разходи по икономически елементи:



Необходимите оперативни разходи, за осъществяване на дейността „Краен снабдител“, се очаква да бъдат в размер от xx xxx хил. лв. през 2024 г., като основна част от тях се формират от разходи за външни услуги, формиращи xx,x% от всички разходи, основни позиции от които са:

* административни разходи за обслужване на дейността, в размер от x xxx хил. лв. през 2024 г.
* разходи за инкасо, в размер от x xxx хил. лв. през 2024 г., представляващи разходи за комисионни към доставчици (Български пощи, Epay, Easy pay и други), предоставящи услуги по трансфер на разплатени от клиенти суми по фактури за електрическа енергия.

Други основни разходи са разходите за персонал, в това число разходите за заплати, разходи за осигуровки и социални разходи. Предвижда се тези разходи да са в размер от x xxx хил. лв. през 2024 г.

В перото други разходи основни позиции са разходите за местни данъци и такси, разходи за командировки и обучения и други.

**Общите оперативни разходи могат да се разделят по групи, в зависимост от лицензионната дейност снабдяване, за която се отнасят, а именно:**



Разходи за управление, в размер от x xxx хил. лв. през 2024 г., в това число разходи за външни услуги (мениджърски услуги, лицензионни разходи и допълнителни разходи за прогнозни такси и гаранции към борсата свързани с покупката на електрическа енергия от БНЕБ в размер от x xxx хил. лв. през 2024 г.) и разходи за персонал.



Разходи за фактуриране и инкасиране, в размер от xx xxx хил. лв. през 2024 г. Основаната част от разходите са формирани от разходи за инкасо, като средно xx % от клиентите на „Краен снабдител“ предпочитат да плащат задълженията си за използвана електрическа енергия чрез касови разплащания (в брой), а xx % чрез безкасови разплащания (онлайн платформи).



Разходи за работа с потребители, в размер от x xxx хил. лв. през 2024 г., формирани главно от разходи за административно обслужване на дейност по връзки с клиенти на Дружеството.

Услугите се основават на сключен договор за административни услуги между ЕВН Център за услуги ЕООД и ЕВН ЕС от 01.10.2011 г. , и сключен договор за услуги между ЕВН Център за услуги ЕООД и ЕВН ЕС от 01.10.2011г., съгласно които ЕВН Център за услуги ЕООД чрез своята кадрова и ресурсна обезпеченост предоставят услуги, чийто обхват и съдържание относно дейността обслужване включват съдействие при/в:

* + - Обслужване на клиенти по телефон, писмено (e-mail) и при личен контакт (клиентски запитвания и общи консултации)
    - координация на сигнали при аварии
    - Управление на жалби – администриране, координиране и управление
    - Кампаниен мениджмънт
    - Извършване на отчети и анализи на клиентските контакти
    - услуги по подобрение на обслужването
    - координиране на външен контрол
    - Планиране Енергийна ефективност
    - Организиране специализирани изложения
    - Връзки с клиентски организации

Възнаграждението (цената) на услугите се определя по метода на „увеличената стойност“, в чиято стойност се включват всички преки и непреки разходи, необходими за извършване на конкретната услуга.



Разходи за информация и реклама, в размер от xxx хил. лв. през 2024 г., формирани главно от разходи за административно обслужване на рекламната дейност на Дружеството и допълнителните разходи за персонал, свързани с промените в Наредба № 1, описани по-горе.



Разходи за администрация, в размер от x xxx хил. лв. през 2024 г., формирани от разходите по административно обслужване на процесите на „ЕВН България Електроснабдяване“ EАД, за дейността „Краен снабдител“. По отношение на административните разходи трябва да се има предвид, че административната дейност е организирана и изнесена от Дружеството в отделна компания „ЕВН Център за услуги“ ЕООД с цел постигане на оптимална ефективност в административните дейности.

Подробно описание на най-важните административните разходи:

* + - **Електронни услуги за SAP, Microsoft и Oracle**

Дружеството ни получава електронни услуги свързани с конфигурацията, функционирането и поддръжката на лицензирани софтуери на SAP, Microsoft и Oracle с цел безпроблемното функциониране на софтуерните програми.

Разходната база за всичките вътрешно-групови услуги се планира да се формира единствено на база степента на отговорностите, необходимите умения на ангажирания персонал, както и на времето и ресурсите необходими за осъществяване на съответната услуга. Възнаграждението е планирано да се изчислява на базата на реално отработените часове и приложимата часова ставка спрямо едни потребител.

* + - **Счетоводство и други финансово административни услуги**

Стойността на всички услуги е базирана на прогнозни данни, формирани в резултат на извършен детайлен анализ в процеса на цялостното планиране дейността на дружеството.

Финансови административни услуги се основават на сключен договор за административни услуги между ЕВН Център за услуги ЕООД и ЕВН ЕС от 01.10.2011 г., съгласно който ЕВН Център за услуги ЕООД чрез своята кадрова и ресурсна обезпеченост предоставя административни услуги, чийто обхват и съдържание в областта на счетоводството и други финансови услуги включват изброените по-долу дейности:

* + - Услуги по оперативно счетоводство - администриране на счетоводни документи; изготвяне на финансови отчети; обновяване на счетоводната политика и инструкции; осчетоводяване на документите - кредитори, дебитори; осчетоводяване на ДА и ММП; осчетоводяване на материални запаси; контрол и анализ на счетоводни записи; актуализиране на структурата на ЕРП с-ма; поддръжка на база данни; контакт с финансови институции; участие и работа с проверяващите екипи
    - Услуги по данъчни въпроси - съставяне и анализ справки за данъци; съставяне и анализ годишни данъци; осчетоводяване и анализ отсрочени данъци; изчисляване и анализ разходи по ЗКПО; съставяне и подаване декларации по ЗКПО, ДДС, ЗАДС, ЗМДТ; съставяне на платежни документи за данъци; изчисляване на ДДС в др. случаи
    - Услуги по контролинг - разработване на бюджети и прогнози; калкулация и анализ на икономическа ефективност; изготвяне на месечни отчети и анализи; отговорност и поддръжка на МIS; калкулация и анализ на разходите; калкулация на груповите услуги; изготвяне на правила за алокация; поддържане на данни в SAP Контролинг; калкулация на цените на услугите за 3-ти лица
    - Услуги по администриране на финансовите средства (трежъри) - мониторинг на ликвидността; контакти с банките; ежедневни операции по банковите сметки; ежедневна отчетност баланса по сметки; администриране на банкови депозити; администриране на банкови кредити; администриране получени гаранции; обслужване на предоставени гаранции

Възнаграждението (цената) на услугите се определя по метода на „увеличената стойност“, в която се включват всички преки и непреки разходи, необходими за извършване на конкретната услуга.

* + - **Правни и корпоративни въпроси**

Правни и корпоративни услуги се основават на сключен договор за административни услуги между ЕВН Център за услуги ЕООД и ЕВН ЕС от 01.10.2011 г., съгласно който ЕВН Център за услуги ЕООД чрез своята кадрова и ресурсна обезпеченост предоставя административни услуги, чийто обхват и съдържание в областта на услугите по правни и корпоративни въпроси включват изброените по-долу дейности:

* + - подготовка на юридически становища
    - участие в и съдействие при преговори
    - правно съдействие за подготовка на документи
    - подготовка на проекти по съдебни дела
    - съдействие изготвяне на официални документи
    - съдействие по регистрирани производства
    - съдействие на дружество - ЗОП
    - съдействие на дружество - застраховки
    - съдействие на дружество - процеси и правила със задължителен характер
    - съдействие на дружество - концепции
    - съдействие на дружество - проекти
    - съдействие - КСО
    - съдействие чрез медиация
    - съдействие регулаторна рамка
    - административно-техническо съдействие
    - деловодна и архивна дейност
    - съдействие при писмени и устни преводи

Възнаграждението (цената) на услугите се определя по метода на „увеличената стойност“, в чиято стойност се включват всички преки и непреки разходи, необходими за извършване на конкретната услуга.

* + - **Покупки и склад**

Услуги за покупки и склад се основават на сключен договор за услуги между ЕВН Център за услуги ЕООД и ЕВН ЕС от 01.10.2011 г., съгласно който ЕВН Център за услуги ЕООД чрез своята кадрова и ресурсна обезпеченост предоставя административни услуги, чийто обхват и съдържание в областта на материалното снабдяване и складиране включват изброените по-долу дейности:

* + - Съдействие при изготвяне на възложения по смисъла на ЗОП. Изготвяне на необходима документация при подготовка и провеждане на обществени поръчки
    - Наблюдение и анализ на пазарните условия с цел да се осигури възможност на Дружеството-заявител да получи информация, съответстваща на идентифицираната необходимост от доставка на стока или услуга и достатъчна за избор на конкретен доставчик
    - Подбор на подходящи обществени поръчки за прилагането на конкретен ред за провеждане и възлагане на обществени поръчки; съдействие за тяхното оповестяване
    - Водене на преговори за сключване договори за доставка на стоки и услуги
    - Координация и администрация на дейности свързани с функционирането на складове за материали
    - Поддръжка на база данни за доставчици и материали
    - Услуги по инфраструктура, портиерна служба и охрана
* Закупуване, инвентаризация и поддръжка на офис
* Управление на инфраструктурни съоръжения - водене, поддръжка, преустройство и пускане в експлоатация на всички съоръжения
* Управление на сгради и строителни съоръжения
* Техническата поддръжка на офис оборудване

Възнаграждението (цената) на услугите се определя по метода на „увеличената стойност“, в която се включват всички преки и непреки разходи, необходими за извършване на конкретната услуга.

* + - **IT и телекомуникация**

Услуги за покупки и склад се основават на сключен договор за услуги между ЕВН Център за услуги ЕООД и ЕВН ЕС от 01.10.2011 г., съгласно който ЕВН Център за услуги ЕООД чрез своята кадрова и ресурсна обезпеченост предоставя административни услуги, чийто обхват и съдържание в областта на информационните технологии и телекомуникации изброените по-долу дейности:

* + - Съдействие за осигуряване на правилно, непрекъснато и сигурно функциониране на информационни процеси, както и администрация и координация на дейности, свързани с тяхното функциониране в дружеството
    - Изготвяне на справки от бизнес системите и формуляри за масов печат
    - Business intelligence и консултиране
    - Съблюдаване и прилагане на политиката на дружеството за сигурност
    - Документиране на процесите за промени, инциденти, hot line, статистика и анализи
    - Съдействие в осъществяването на дейности за реализация на проекти и работни задачи, свързани с изработването на концепции в различни проектни фази – в предпроектната подготовка, в реализацията на конкретен проект и в последващо имплементиране на завършени (реализирани) с проекта продукти, процеси и др.
    - Разработване и администрация на интерфейси за обмен на информация между различни бизнес системи и доставчици
    - Разработване на приложения спрямо задания на дружеството
    - Професионално консултиране на дружеството при работа с външни доставчици на ИТК услуги
    - Администриране и координация на дейности, свързани с изграждането, функционирането и поддръжката на мрежовата инфраструктура (LAN, WAN)
    - Администрация и поддръжка при осигуряването на сървърни услуги
    - Helpdesk услуга – цялостно съдействие в поддръжката на периферията за всяко работно място (PC’s и Notebooks, GSM, фиксирана телефонна услуга и факс, принтери, Blackberry, HHU устройства и др.)
    - Съдействие в извършването на дейности, свързани с изпълнението на лицензионни задължения по отношение на ИТК средата за дружеството, както и в изработването и прилагането на концепции, свързани с развитието на ИТК средата

Възнаграждението (цената) на услугите се определя по метода на „увеличената стойност“, в която се включват всички преки и непреки разходи, необходими за извършване на конкретната услуга.

* + - **Човешки ресурси**

Услуги за покупки и склад се основават на сключен договор за услуги между ЕВН Център за услуги ЕООД и ЕВН ЕС от 01.10.2011 г., съгласно който ЕВН Център за услуги ЕООД чрез своята кадрова и ресурсна обезпеченост предоставя административни услуги, чийто обхват и съдържание в областта на човешките ресурси включват изброените по-долу дейности:

* + - Оперативно планиране на персонала
    - Подбор на персонал
    - Организация и провеждане на обучения на сътрудници
    - Подготовка на всички документи, свързани с администрирането на персонала и трудовите отношения
    - Изготвяне на документи за разплащане на възнаграждения, заплати и пенсии на персонала
    - Изготвяне и водене на статистика за персонала
    - Идентификация на нуждите, изготвяне на планове и програми за обучение
    - Преговори с организации, представляващи и защитаващи интересите на работници и служители

Възнаграждението (цената) на услугите се определя по метода на „увеличената стойност“, в която се включват всички преки и непреки разходи, необходими за извършване на конкретната услуга

В резултат на направената икономическа обосновка оперативни разходи за дейността краен снабдител са в размер на **xx xxx хил. лв.** за ценовия период 01.07.2024 г. – 30.06.2025 г.

**B.1.2. Разходи за амортизации**

Съгласно подхода на Регулатора от предходните регулаторни периоди, амортизационните норми за регулаторни цели са приравнени към тези за счетоводни цели съгласно счетоводната политика на дружеството.

Според счетоводната политика на дружеството и подхода на Регулатора, амортизациите на дълготрайните активи се изчисляват по линеен метод при следните амортизационни норми:

|  |  |
| --- | --- |
| **Вид актив** | **Амортизационни норми в %** |
| **Имоти, машини, съоръжения** |  |
| Масивни сгради | x% |
| Останали машини и оборудване | xx% |
| Автомобили | xx% |
| Компютърна техника | xx% |
| За всички останали амортизируеми активи | xx% |
|  |  |
| **Нематериални активи** |  |
| Лицензии | съгласно срока на лицензията |
| Софтуер | xx% |
| За всички останали амортизируеми активи | x% |

Разходите за амортизация на активи, които трябва да участват при ценообразуването за ценови период 2023 г. - 2024 г. са представени както следва:

- Разходи за амортизация на съществуващи активи към началото на регулаторния период. Те са изчислени чрез симулация за 2024 г. на база на данните от счетоводната система. По този начин съвсем точно може да се определи стойността на амортизациите въз основа на конкретния оставащ полезен живот на всеки актив. В Справка 4 е посочена подробна калкулация на амортизациите по видове активи като годишната стойност на амортизациите на съществуващи активи, която трябва да бъде призната за ценовия период е xxx хил. лв.



В резултат разходите за амортизации са калкулирани в размер на **xxx хил. лв.** за ценовия период 01.07.2024 г. – 30.06.2025 г.

# B.1.3. Разходи за енергийна ефективност

Законът за енергийната ефективност (ЗЕЕ) има за цел повишаване на енергийната ефективност като част от политиката по устойчиво развитие на страната чрез (наред с други мерки) въвеждане на схеми за задължения за енергийни спестявания (чл. 2, т. 2 ЗЕЕ).

За подпомагане изпълнението на националната цел за енергийна ефективност се въвежда схема за задължения за енергийни спестявания, които да осигурят постигането на обща кумулативна цел за енергийни спестявания при крайното потребление на енергия за периода от 1 януари 2021 г. до 31 декември 2030 г. (чл. 14а, ал. 1 ЗЕЕ).

Разликата между общата кумулативна цел и прогнозните енергийни спестявания от прилагането на алтернативните мерки се разпределя като индивидуални цели за енергийни спестявания между задължените лица по ЗЕЕ, като такива на първо място са посочени крайните снабдители (КС), доставчиците от последна инстанция (ДПИ) и търговците с издадена лицензия за дейността "търговия с електрическа енергия", които продават електрическа енергия на крайни клиенти повече от 20 GWh годишно (чл. 14а, ал. 4, т. 1 ЗЕЕ).

Индивидуалните цели за енергийни спестявания представляват ежегодни енергийни спестявани при крайното потребление на енергия (чл. 15, ал. 1 ЗЕЕ). и се определят от Агенцията за устойчиво енергийно развитие (АУЕР), която в срок до 1 март на съответната година изготвя и публикува на интернет страницата си проект на списък на задължените лица и техните индивидуални годишни цели (чл., 15, ал. 7 ЗЕЕ).

Съгласно чл. 18, ал. 2 ЗЕЕ, изпълнението на целите за осъществяване на енергийни спестявания се извършва с прилагане на мерки, които се оценяват и потвърждават по начин, определен с Наредба № Е-РД-04-3 от 04.05.2016 г. за допустимите мерки за осъществяване на енергийни спестявания в крайното потребление, начините на доказване на постигнатите енергийни спестявания, изискванията към методите за тяхното оценяване и начините за потвърждаването им (Наредба № Е-РД-04-3).

Според Наредба № Е-РД-04-3 за всяка изпълнена мярка при краен клиент се издава удостоверение за енергийни спестявания от страна на АУЕР (чл. 30, ал. 1 Наредба № Е-РД-04-3).

Отделно, през 2021 г., с измененията на ЗЕЕ (ЗИДЗЕ, обн. ДВ, бр. 21 от 2021 г.) се създава схема, която дава право задължени лице, които са в преизпълнение на определената им индивидуална цел да прехвърлят издадените им удостоверения за енергийни спестявания на други задължени лица (чл. 75, ал. 2 ЗЕЕ) и глава пета, раздел II Наредба № Е-РД-04-3. "ЕВН България Електроснабдяване" ЕАД (ЕВН ЕС) (като КС, ДПИ и търговец на електрическа енергия е задължено лице във всички хипотези по чл. 14, ал. 4, т. 1 ЗЕЕ, като общата цел (за всичките му роли) за 2023 г., както е определена от АУЕР в [списъка за 2023](https://www.seea.government.bg/documents/AUER_Ind_Celi_31.03.2023.pdf) г. е x xxx MWh.

ЕВН ЕС е изпълнило целите си като ДПИ и търговец, които сме изчислили да са в размер на x xxx MWh чрез прилагане на различни мерки, що се отнася до останалата част от x xxx MWh, отнасяща се до целите ни като КС - за нея е обявена [процедура](https://app.eop.bg/today/366484) по реда на Закона за обществените поръчки, за енергийни спестявания от xx лв./MWh без ДДС за x xxx MWh на обща стойност xx xxx лв., с което изцяло сме изпълнили целите си за енергийни спестявания за 2023 г."

В резултат на направената икономическа обосновка разходите за енергийна ефективност за дейността краен снабдител са в размер на **xxx хил. лв.** за ценовия период 01.07.2024г. – 30.06.2025 г.

Въз основа на обосновката до тук икономически обоснованите разходи за дейността „снабдяване с електрическа енергия“ са калкулирани в размер на **xx xxx хил. лв.** за ценовия период 01.07.2024г. – 30.06.2025 г.

Компонентата за икономически обосновани разходи за дейността „снабдяване с електрическа енергия“ (Кр) е калкулирана като икономически обоснованите разходи са разделени на прогнозното количество електрическа енергия x xxx xxx МВтч., в резултат на което се получава Кр = x,xx лв. /МВтч

В резултат компонентата за икономически обосновани разходи за дейността „снабдяване с електрическа енергия е калкулирана в размер на **x,xx лв./МВтч**,

**B.2 Компонента за икономически обосновани разходи за балансиране**

“ЕВН България Електроснабдяване” ЕАД (ЕВН ЕС), като координатор на специална балансираща група, изпраща прогнозни графици на НЕК за електроенергията, необходима за покриване на нуждите на клиентите на Крайния снабдител от ефективното стартиране на балансиращия пазар през м. юни 2014 г. От м. юли 2020 ЕВН ЕС е част от обединената балансираща група на крайните снабдители.

За прогнозиране 15-минутната консумация на Крайния снабдител се взимат предвид фактори като температура, почивни и работни дни, дълги празници, сезонност, историческо потребление, тенденции. Опитът на ЕВН ЕС показва, че най-голяма тежест при определяне на потреблението на Крайния снабдител и съответно при точността на прогнозата на това потребление има температурният фактор, тъй като потреблението на електрическа енергия е свързано с отопление през зимата и охлаждане през лятото. Освен точността на прогнозата, върху разходите за балансиране влияят и методиката за определяне на цените за недостиг и излишък на ЕСО, решенията на КЕВР за определяне на пределни цени за доставяне на балансираща енергия, като и цените на сегмент ден-напред на БНЕБ. В таблицата по-долу са показани средните месечни почасови цени за недостиг и излишък, които определя ЕСО, както и екстремните стойности, до които са достигали.

|  |  |  |  |  |  |  |
| --- | --- | --- | --- | --- | --- | --- |
|  | **Цена за недостиг, лв. / МВтч** | | | **Цена за излишък, лв. / МВтч** | | |
|  | Мин. | Макс | Средна | Мин | Макс | Средна |
| 1.2023 | xxx,x | xxxx,x | xxx,x | x,x | xxx,x | xxx,x |
| 2.2023 | xxx,x | xxxx,x | xxx,x | xx,x | xxx,x | xxx,x |
| 3.2023 | xxx,x | xxxx,x | xxx,x | x,x | xxx,x | xxx,x |
| 4.2023 | xxx,x | xxx,x | xxx,x | x,x | xxx,x | xxx,x |
| 5.2023 | x | xxx,x | xxx,x | x | xxx,x | xxx,x |
| 6.2023 | x | xxx,x | xxx,x | x | xxx,x | xxx,x |
| 7.2023 | x | xxx,x | xxx,x | x | xxx,x | xxx,x |
| 8.2023 | x | xxx,x | xxx,x | x | xxx,x | xxx,x |
| 9.2023 | -x,x | xxx,x | xxx,x | -x,x | xxx,x | xxx,x |
| 10.2023 | -x,x | xxx,x | xxx,x | -x,x | xxx,x | xxx,x |
| 11.2023 | x | xxx,x | xxx,x | x | xxx,x | xxx,x |
| 12.2023 | x | xxx,x | xxx,x | x | xxx,x | xxx,x |

Анализът от дейността през периода 01.2023 г. – 12.2023 г. показва, че средно-претегленото отклонение в прогнозата на Крайния снабдител е x,xx %, което има   
финансово изражение, възлизащо на близо xx % от определената от КЕВР надбавка за дейността.

Разходът за балансиране за първите два месеца на 2024 г. въпреки по-добрата точност (x,xx % отклонение) и въпреки падащите цени за БНЕБ сегмент ден-напред разходът за балансиране на ЕВН ЕС достига до xx % от определената от КЕВР надбавка за дейността. Това е резултат от новите пределни цени за доставяне на балансираща енергия в сила от 01.01.2024 г., които отново увеличават разликата между цена при балансиране нагоре и цена при балансиране надолу.

През 2023 г., както и до м. юни 2024 г., ЕВН ЕС, в качеството си на координатор на специална балансираща група, закупува енергия за своите клиенти от НЕК чрез регистрирани графици на период на сетълмент – xx мин. по цена определена от КЕВР.

От 01.07.2024 г. ЕВН ЕС ще закупува енергията, нужна да покриване на потреблението на битовите потребители от организиран борсов пазар. Към момента на сегмент ден-напред на БНЕБ се търгуват 60-мин продукти. Това ще доведе от „изкуствен“, гарантиран небаланс, тъй като за целите на балансирането 60-мин покупка ще бъде разделена на 4 равни количества за всеки 15 минути. За това при симулацията за очакваните разходи за балансиране за периода 07/24-06/25 очакваме изкуствено влошаване на точността на прогнозата. Отчитаме възможността част от този небаланси, предизвикани от действащите правила на пазара, да бъде покрит на сегмент в-рамките-на-деня, но поради съществено по-ниската ликвидност там (около x% от ликвидността на сегмент ден-напред) и значително по-големите обеми на крайните снабдители сравнени с други търговци на пазара, няма да е възможно да се покрият всички изкуствено създадени отклонения. Поради това при симулацията сме заложили отклонение на прогнозата в размер на ~x,xx%.

С присъединяването на ЕСО към PICASSO до м. юни 2024 ([PICASSO\_9th\_Accession\_roadmap\_ext.pdf (windows.net)](https://eepublicdownloads.blob.core.windows.net/public-cdn-container/clean-documents/Network%20codes%20documents/Implementation/picasso/PICASSO_9th_Accession_roadmap_ext.pdf)) и отпадането на лимитите за предоставяне на услуги на пазара за балансираща енергия, очакваме драстично увеличаване на разходите, тъй като резултатите от работата на тези платформи показва достигане на цена на x xxx евро/MWh в някои интервали на сетълмент ([Picasso\_KPI\_Report\_FV\_2022\_2023.pdf (windows.net)](https://eepublicdownloads.blob.core.windows.net/public-cdn-container/clean-documents/Network%20codes%20documents/Implementation/picasso/Picasso_KPI_Report_FV_2022_2023.pdf)). Тъй като не можем да симулираме ефекта на присъединяването на ЕСО към PICASSO, за целите на калкулацията сме стъпили на Решение № 37 от 29.12.2023 г. на КЕВР за определяне на пределната цена за сключване на сделки на пазара на балансираща енергия.

При калкулацията сме допуснали и смекчаващия ефект при общия финансов сетълмент при условието, че координаторите по чл.56а, ал.5, т.1 от ПТЕЕ продължават да са обединени в специална балансираща група чрез общ финансов сетълмент.

В резултат, необходимите разходи за балансиране се получават в размер на x,xx лв./МВтч. Пресметнато в процентно отношение, се получава, че за покриване на разходите за балансиране са необходими над xx% от одобрената надбавка за дейността от x%.

Компонентата за икономически обосновани разходи за балансиране е калкулирана в размер на x**,xx лв./МВтч**,

**B.3 Компонента за възвръщаемост за дейността краен снабдител**

Съгласно чл.31, ал. 4 от ЗЕ при изпълнение на правомощията се по ценово регулиране, комисията се ръководи от множество принципи, в това число и принципа : „цените да осигуряват икономически обоснована норма на възвръщаемост на капитала“.

Съгласно действащата Наредба 1 "Необходими годишни приходи за дейностите обществена доставка и крайно снабдяване" са икономически обоснованите разходи и възвръщаемост, необходими на енергийното предприятие за предоставяне на услугата по лицензията с определено качество” (Допълнителна разпоредба пар.1 т.5)

Следователно и съществуващата и новата нормативна уредба предвижда чрез цените да се осигури възвръщаемост от дейността Краен снабдител.

За целта дружеството счита че трябва да се изчисли компонента за възвръщаемост от дейността Краен снабдител по следната формула:

Кв = РБА \* НВ,

където:

Кв – Компонента за възвръщаемост за дейността краен снабдител, хил. лв.;

РБА – признатата от комисията регулаторна база на активите, хил. лв.;

НВ – определената от комисията норма на възвръщаемост на капитала за регулаторния период, %.

# B. 3.1. Регулаторна база на активите (РБА)

При изчисляване на РБА дружеството следва разпоредбите на чл.14 от Наредба № 1, според която регулаторна база на активите, придобити възмездно от енергийното предприятие и пряко свързани с лицензионната дейност, е признатата стойност на активите, върху която енергийното предприятие получава възвръщаемост от вложения капитал, и включва следните елементи:

РБА=А–Ф–АМ +ОК+И,

където:

РБА е регулаторна база на активите;

А – призната стойност на активите, които се използват и имат полезен живот, определена на базата на цената на придобиването им;

Ф – стойност на активите, които са придобити чрез финансиране или по безвъзмезден начин, в т. ч. по грантови схеми, дарения, помощи, от клиенти и др.;

АМ – амортизация, определена за регулаторни цели за периода на използване на възмездно придобитите активи за извършване на лицензионната дейност и изчислена чрез прилагане на линеен метод;

ОК – необходим оборотен капитал;

И – прогнозен размер на инвестициите, одобрени от комисията, които ще бъдат извършени през регулаторния период, в случаите на регулиране по чл. 3, ал. 2, т. 2.

### **Балансова стойност на активите, които се използват за дейността „снабдяване“**

Балансовата стойност на активите се изчислява като разлика между отчетната стойност и натрупаните до момента амортизации.

При изчисляването на балансовата стойност на активите, дружеството е приложило общия подход от КЕВР за калкулиране на балансовата стойност на съществуващите към началото на периода активи.

Подробната калкулацията на балансовата стойност на активите използвани за дейността по видове активи може да бъде проследена в Справка 2. Дружеството е използвало наличната база данни от счетоводния софтуер за да генерира информацията за отчетната стойност на активите и натрупаната амортизация към началото на ценовия период.

В резултат на това калкулираната балансова стойност на съществуващите активи към началото на ценовия период е **x xxx хил. лв**.

### **Оборотен капитал**

Дружеството е направило вътрешен анализ и калкулация на оборотния капитал за базисната година като е използвало разпоредбите и формулите на чл.14 ал.7 от Наредба 1 с цел да получи т. нар. "нетен търговски цикъл" на база дните, за които дружеството възвръща изразходваните парични средства, за осигуряването на услугите. Резултатите от анализа доказват, че нетният търговски цикъл около 45 дни за базисната година. В тази връзка и с цел справедлива калкулация и равнопоставеност между дружествата в бранша е приложена формулата съгласно чл.14 ал.8 от Наредбата при която оборотния капитал се изчислява като 1/8 от утвърдените годишни оперативни парични разходи за лицензионната дейност. Това се равнява на 45 дни нетен търговски цикъл.

В резултат на направената калкулация стойността на оборотния капитал е **xxx xxx** **хил. лв**.

### **Обща стойност на РБА**

Вземайки в предвид формулата за калкулиране на РБА и нейните компоненти описани от т. 1 и т. 2 за снабдяване се получава следната калкулация:

РБА = Балансова стойност на активите + Оборотен капитал

xxx xxx = x xxx + xxx xxx

Следователно признатата регулаторна база на активите е **xxx xxx хил. лв.**

## Норма на възвръщаемост на регулаторната база на активите

Нормата за възвръщаемост на регулаторната база на активите следва концепцията за средната претеглена цена на капитала (WACC).

Стандартната методология за изчисляване на WACC отчита наличието на различни източници на финансиране на компаниите. Тя се състои от два компонента: цена на собствения капитал и цена на привлечения капитал, които се претеглят спрямо капиталовата структура. По този начин WACC представя средната лихва, която дадена компания трябва да плати за своето финансиране.

При определяне на WACC за дружеството е използван подхода, приложен от Регулатора за шести регулаторен период и са следвани указанията на Регулатора посочени в Минималните изисквания за целева структура на капитала.

Съгласно последните промени за изменение и допълнение на Наредба № 1 за регулиране на цените на електрическата енергия, нормата на възвръщаемост на капитала след данъчно облагане се определя по следната формула:



където:

НВ е нормата на възвръщаемост на капитала след данъчно облагане, %;

ДСК – делът на собствения капитал в общия капитал, %;

НВСК – нормата на възвръщаемост на собствения капитал след данъчно облагане, %;

ДПК – делът на привлечения капитал в общия капитал, %;

НВПК – нормата на възвръщаемост на привлечения капитал, която е в съответствие с пазарната норма, %:

ДС – корпоративният данък по ЗКПО, %.

В съответствие с ценово решение на Регулатора за шести регулаторен период, е приложена целева капиталова структура от xx% собствен и xx% привлечен капитал.

За да бъдат спазени изискванията на чл. 15 ал. 2 от Наредба 1 следва така получената норма на възвръщаемост на капитала след данъчно облагане (НВ) да се преобразува в норма на възвръщаемост на капитала преди данъчно облагане (НВ преди данъци), а именно, като се отчете ефекта от корпоративните данъци по формулата:


НВ преди данъци = НВ / (1-ДС),

За изчисляване на цената на собствения капитал, Дружеството е възприело подхода на КЕВР, като за целта се прилага международно приетия модел „Ценообразуващ модел на капиталови активи“ (Capital Asset Pricing Model – CAPM).

*НВСК = Безрискова премия +* β *\* Пазарна рискова премия*

**Безрискова премия**

Безрисковата премия представлява референтна стойност за дадена инвестиция, която следва да покрива политическия, инфлационния и валутен риск спрямо чуждите валути. Безрисковата премия представлява дългосрочен лихвен процент (ДЛП) за оценка степента на конвергенция. Премията е калкулирана на база средно претеглени данни от месечните стойности на ДЛП за последните 12 месеца (период Февруари 2023 г. – Януари 2024 г. по данни на Българската народна банка).




В резултата на гореизложеното за целите на калкулацията на нормата на възвръщаемост на Регулаторната база на активите безрисковата премия е изчислена на **x,xx%**.

**β коефициент на активите**

Коефициентът β отчита както промишления риск, така и риска за структурата на капитала. Отразява колебанията на дадена промишленост спрямо един многообразен и диверсифициран пазар. За изчисляването на коефициента β, следвайки методологията на КЕВР в предходни периоди, се определя група от аналогични предприятия, представляващи сферата на дейност на дружеството. За да се гарантира представителността на група от аналогични предприятия, е необходим подходящ брой аналогични дружества. Поради ограничения брой листвани български дружества в областта на снабдяването и разпределението на електрическа енергия е избрана група от аналогични дружества от европейски енергийни и комунални компании.

Използвани са данни от актуалната публикация на Aswath Damodaran (източник: http://pages.stern.nyu.edu/~adamodar/), според която безлостовият â коефициент за дружествата в електроенергийния сектор в Европа е **x,xx**.





Безлостовият отраслов â коефициент, след отчитане на целевата капиталова структура на електроразпределителните дружества (xx% : xx%) и размера на данъчната ставка (xx%) , се преобразува в лостов â коефициент със стойност – **x,xxx**.


x,xxx = x,xx \* ( 1+ (1-xx%) \* (xx% / xx%) )


**Пазарна рискова премия**

Пазарната рискова премия представлява рисковата премия за инвестиции в рисково пазарно портфолио, вместо в безрискова облигация. Калкулацията е базирана на статистически данни за периода от последните 3 години, като използваните източници за определяне на пазарната рискова премия са публикациите на Aswath Damodaran за периода 2022г – 2024г., с цел да бъде обхванат по-дълъг етап от икономически цикъл, за да се компенсират краткосрочните колебания свързани с рискове от икономическата, социалната и/или политическата среда на дадена държава/регион и по този начин да бъдат избегнати еднократни ефекти, които указват силно влияние на крайния резултат, при разглеждането на кратки периоди.












В резултат на усредняване на стойностите за периода 2022 г. -2024 г. е калкулирана пазарната рискова премия за развитите пазари (системния риск) в размер на **x,xx%.**


Държавната рискова премия (Рейтингов корпоративен спред) е калкулирана въз основна на средно претеглени данни за последните 3 години (период 2022 г.-2024 г.) на база кредитния рейтинг на България от Moody's през този период. Оценката на рисковия профил е база при определяне на рейтинговия корпоративен спред. Като международен стандарт се използва кредитният рейтинг, тъй като той отразява достоверна оценка на риска от външна агенция.

Калкулацията е базирана на статистически данни за периода от последните 3 години с цел да бъде обхванат по-дълъг етап от икономически цикъл, за да се компенсират краткосрочните колебания свързани с рискове от икономическата, социалната и/или политическата среда на дадена държава/регион и по този начин да бъдат избегнати еднократни ефекти, които указват силно влияние на крайния резултат, при разглеждането на кратки периоди. (Източници за определяне на държавната рискова премия са публикациите на Aswath Damodaran).









В резултат на усредняване на стойностите за периода 2022 г. – 2024 г. е калкулирана държавната рискова премия в размер на **x,xx%.**

Пазарната рискова премия представлява сбор от стойностите на пазарната рискова премия за развитите пазари (системния риск) и специфичния държавен риск за България. Съгласно гореизложения анализ пазарната рискова премия за целите на калкулацията на нормата на възвръщаемост на Регулаторната база на активите е изчислена на **x,xx%.**

**Цена на привлечения капитал**

Цената на привлечения капитал, следвайки подхода на КЕВР описан в ценово решение за шести регулаторен период, представлява сумата от безрисковата премия и държавната рискова премия, който се явява допълнителната премия за покриване на специфичния риск.

На база на определените параметри в предходните точки е калкулирана Цената на привлечения капитал като сбор от безрисковата премия x,xx% и държавната рискова премия x,xx%.

В резултат на направените изчисления норма на възвръщаемост на привлечен капитал преди данъци е **x,xx%.**

**Норма на възвръщаемост на капитала**

Нормата на възвръщаемост на капитала е изчислена в посочената по-долу таблица на база на дефинираните до тук параметри.

|  |  |
| --- | --- |
| Безрискова премия | x,xx% |
| Пазарна рискова премия | x,xx% |
| Бета коефициент без ливъридж | x,xx |
| Бета коефициент с ливъридж | x,xxx |
| Държавна рискова премия | x,xx% |
| Инфлационен диференциал |  |
| **Норма на възвръщаемост на собствен капитал (НВСК)** | **xx,xx%** |
|  |  |
| Безрискова премия | x,xx% |
| Държавна рискова премия | x,xx% |
| **Норма на възвръщаемост на привлечен капитал преди данъци (НВПК)** | **x,xx%** |
| Данъчна ставка | xx,x% |
|  |  |
| Капиталова структура | xxx,x% |
| Дял на собствен капитал | xx,x% |
| Дял на привлечен капитал | xx,x% |
|  |  |
| **Норма на възвръщаемост (НВ) след данъци** | **x,xx%** |
|  |  |
| **Норма на възвръщаемост (НВ) преди данъци** | **x,xx%** |

НВСК = x,xx% + x,xxx \* x,xx% = xx,xx%

НВПК = x,xx% + x,xx% = x,xx %

НВ след данъци = x,x\*xx,xx% + x,x\*x,xx%\*(1-xx%) = x,xx%

НВ преди данъци = x,x\*xx,xx%/(1-xx%) + x,x\*x,xx% = x,xx%

В Таблица 5 са попълнени основните параметри на WACC и е изчислена стойността преди данъци.

Видно от таблица по-горе, като краен резултат за ЕВН България Електроснабдяване“ ЕАД стойността на WACC преди данъци, която съгласно чл. 15 от Наредба 1 се използва като **норма на възвръщаемост на капитала** за ценови период 2023 г. – 2024 г. е **x,xx%**

Възвръщаемостта на Крайния снабдител = Регулаторна база на активите (РБА) \* Норма на възвръщаемост (НВ) преди данъци

x xxx = xxx xxx \* x,xx%

Следователно, за ценови период 2023 г. – 2024 г.възвръщаемостта на крайния снабдител е **x xxx хил. лв.**

Компонентата за възвръщаемост за дейността „снабдяване с електрическа енергия“ (Кв) е калкулирана като възвръщаемостта на крайния снабдител е разделена на прогнозното количество електрическа енергия x xxx xxx МВтч., в резултат на което се получава Кв = x,xx лв. /МВтч

В резултат компонентата за възвръщаемост за дейността „снабдяване с електрическа енергия е калкулирана в размер на **x,xx лв./МВтч**,

Компонентата за дейността краен снабдител се формира по следната формула :

Кд = Кр + Кв + Кб

При заместване със съответните стойности се получава:

xx,xx = x,xx + x,xx + x,xx

В резултат компонентата за дейността краен снабдител е калкулирана в размер на **xx,xx лв./МВтч**,

1. **Калкулация на необходими приходи**

Необходимите приходи на дружеството за ценови период с начало 01.07.2024 г. са калкулирани на база на стойностите, получени за всеки от параметрите анализирани и посочени в т. V.

За изчисление на прогнозните необходими приходи за дейността „снабдяване с електрическа енергия“, дружеството е приложило следната формула:

НП = Е \* (Цср + Цзо + Кд),

xxx xxx = x xxx xxx \* (xxx,xx + x,xx + xx,xx)

Въз основа на направените калкулации, подробно описани по-горе, както и в Приложение 1, дружеството е калкулирало необходими приходи в размер на **xxx xxx хил. лв.** при прогнозни продажби на електрическа енергия до крайни битови клиенти на лицензионната си територия в размер на **x xxx xxx МВтч.**

1. **Калкулация на цени**

След промените в ЗЕ, обнародвани в Държавен вестник, бр. 96 от 2023 г., и по-специално с отмяната на чл. 30, ал. 1, т. 9, цените, по които крайните снабдители продават електрическа енергия на битовите клиенти вече на подлежат на регулиране от КЕВР. Вместо това КЕВР определя компонента от регулираната цена на крайния снабдител, свързана със снабдяването с електрическа енергия на битовите клиенти, както е описано в чл. 21, т. 8 и чл. 30а ЗЕ. Условията и реда за изчисляване на тази компонента се предвижда да бъде определена с Наредба № 1 за регулиране на цените на електроенергията.

Към момента, Наредба № 1 не е актуализирана, за да отрази новите изисквания на ЗЕ. Това означава, че формално все още се прилага старата база за изчисляване, която е цената, по която крайните снабдители купуват електрическа енергия от обществения доставчик, каквато цена, считано от 01.07.2024 г. КЕВР вече няма да утвърждава.

Ако разгледаме предложения проект за изменение на Наредба № 1 публикуван за обществено обсъждане, в новата глава втора "а" се установява, че основата за определяне на компонента по чл. 30а ЗЕ може да бъде определената със закона за държавния бюджет за съответната година и/или програма, приетата от Министерския съвет, базова стойност на електрическа енергия за 1 MWh, която битовите клиенти следва да заплащат за съответния регулаторен период, а ако не е определена такава - прогнозната пазарна цена, определена от КЕВР по реда на чл. 37в НРЦЕЕ.

Към момента стойността на нито една от посочените цени не е известна, което ни поставя в ситуация, при която не можем точно да определим цифровите стойности на цените, които считаме, че КЕВР трябва да утвърди.

Въпреки, че към момента на подаване на заявлението не са приети предложените промени в Наредба №1, дружеството е предприело подхода да изготви заявлението следвайки Проекта за изменение на Наредба № 1, тъй като той съответства на вече приетите промени в ЗЕ, обнародвани в Държавен вестник, бр. 96 от 2023 г.

Ето защо в заявлението са посочени само елементите на компонентата, както са изброени в Проекта за изменение на Наредба № 1 - (i) икономически обосновани разходи, (ii) възвръщаемост за дейността „снабдяване с електрическа енергия“ от краен снабдител и (iii) разходи за балансиране."

1. **Обръщане на внимание на необходимостта от търсене на начини за разрешаване на ликвидните проблеми на дружеството след промяна на модела на покупка на електрическа енергия от 01.07.2024**

Промените в ЗЕ обн. ДВ, бр.96 от 2023 г., както и предложените промени в Наредба 1 ще доведат до пълна промяна на модела на покупка на електрическа енергия от крайния снабдител за осигуряване на потреблението за битовите клиенти, което ще рефлектира в ликвидни затруднения за крайните снабдители при разлика между постигнатата средно претеглена покупна цена на пазарен сегмент ден напред и базовата стойност по чл. 21, ал. 1, т. 8в от Наредба 1, която ще се заплаща от битовия клиент.

Към момента крайните снабдители закупуват електрическа енергия, с цел доставка на 1,6 милиона български битови клиенти от „Национална електрическа компания“ЕАД (НЕК) на регулирана цена, която е по-ниска от цените, по който се търгува електрическата енергия на „Българска независима енергийна борса“ ЕАД (БНЕБ), логично, енергията се продава на битовите клиенти също по регулирани цени.

Тази реформа изисква пълна ревизия на подхода към ценовото регулиране, предвид факта, че пазарът е напълно освободен когато става дума за закупуване на количествата електрическа енергия, необходими на крайните снабдители за снабдяване на битовите клиенти, но от друга страна – продажните цени остават изцяло регулирани.

Регулираната цена, по която към настоящия момента крайните снабдители закупуват електрическа енергия от НЕК е xxx,xx лв./MWh. Това контрастира с цените на БНЕБ, действително, тенденцията в момента е към понижение на тези цени, но въпреки това остават значително по-високи от регулираната цена, посочена по-горе, още повече че в последния месец март се наблюдава покачване на цените спрямо февруари.

По-конкретно - за периода м. юли 2024 г. – м. юни 2025 г. например въз основа на форуърдната крива на цените от 21.11.2023 г., средната цена за периода се очаква да бъде xxx,xx лева/MWh, ако вземем като отправна дата 02.01.2024 г. - средната цена за същия период се очаква да бъде xxx,xx лева/MWh, а според форуърдната крива на цените от 15.02.2024 г., средната цена за периода се очаква да бъде xxx,xx лева/MWh, а според форуърдната крива на цените от 15.03.2024 г., изчислената прогнозна средна цена за периода е xxx,xx лева/MWh, което е отново покачване на цените спрямо предходния месец февруари. Вярно е, че стойностите по-горе показват тенденция към понижение на цените, но е известно, че пазарът на електрическа енергия е изключително волатилен и зависим от външни обстоятелства, т.е. наблюдаваната тенденция може във всеки един момент да се обърне, още повече като имаме предвид изключително усложнената и несигурна геополитическа обстановка.

Разликата между регулираната цена, по която в момента купуваме електрическа енергия от НЕК и средната цена, на която ще трябва да купуваме от БНЕБ, считано от 01.07.2024 г., умножена по планирания годишен обем на продажбите от x xxx xxx МВтч за всички битови клиенти на дружеството, дава представа за размера на необходимите допълнителни средства за една година.

Понастоящем не знаем дали ще има корекция на цената за битови клиенти от 01.07.2024 г., като разбира се отчитаме, че всяко увеличение на цената и доближаването ѝ до пазарните цени, ще намали разликата между регулираната продажна и пазарната покупна цена, но във всички случаи ще е на лице значителен финансов недостиг, произтичащ от разликата между двете цени – тази, на която купуваме енергията (свободно договорена) и тази, по която я продаваме на битовите клиенти (което продължава да е регулирана).

Предвид гореизложеното бихме искали задълбочено да се обсъдят възможните решения и необходимите изменения на законодателната рамка, така че крайните снабдители да не изпаднат в неплатежоспособност, а да получат необходимата ликвидност, за да се запаси балансът на разплащанията в електроенергийната система като цяло.

**„ЕВН България Електроснабдяване“ ЕАД**

Росица Русева

Ръководител отдел Контролинг и трежъри

Иванина Първанова-Стефанова Велко Куршумов

Изпълнителен член на Заместник-председател на

Съвета на директорите Съвета на директорите